ADÓBEVALLÁS 2010.
Az Ön munkáltatója, élve a törvények adta lehetőséggel, vállalta, hogy munkáltatói adómegállapítással eleget tesz azon munkavállalók 2010. évi SZJA bevallási kötelezettségének, akik a törvényi feltételeknek megfelelnek, és azt a nyilatkozatuk munkáltatóhoz határidőben történő benyújtásával kérik.

Ön a 10NY29 számú nyomtatványon tud nyilatkozni a munkáltatója felé, hogy megbízza-e munkáltatóját az adó megállapításával vagy sem. A nyilatkozatot és a kitöltéshez szükséges tájékoztatót 2011. január 10-i héten postázzuk az Ön SAP-ban nyilvántartott címére. Nyilatkozatát 2011. január 31-ig az Ön anya-ügyfélszolgálai irodájában (ahol az utalványok átvétele történik) leadhatja, vagy postai úton elküldheti a MÁV Zrt. Területi Humánszolgáltató Egység 1087 Budapest Kerepesi út 3. címre. Határidő után beérkező nyilatkozatok esetén a munkáltatónak nem áll módjában a munkavállaló 2010. évi SZJA bevallását elkészíteni. 
Felhívjuk a figyelmét arra, hogy valamennyi munkaviszonyban álló magánszemély törvényi kötelessége a nyilatkozat leadása, abban az esetben is, ha nem munkáltatói adóbevallást választ, hanem önadózó kíván lenni.
ADÓELŐLEG NYILATKOZATOK 2011
Értesítjük Önt arról is, hogy a 2011. évre vonatkozó, Személyi jövedelemadóról szól törvény (SZJA) több ponton is módosult.  Most a 2011. évi adóelőleg meghatározásához szükséges munkavállalói nyilatkozatokról szeretnénk Önt tájékoztatni. 
„Adóelőleg-nyilatkozat”nyomtatvány kitöltésével a magánszemélynek a következőkről lehet nyilatkoznia:
1) Az adójóváírás érvényesítéséről a 2011. évben
Az adójóváírás rendszere nem változott 2011-ben, viszont a hozzájuk tartozó értékek igen. Maximális összegű adójóváírást az vehet igénybe, akinek az éves bére (havi bruttó bér 1,27-tel szorzott összegének 12-szerese) nem haladja meg a 2.750.000 Ft-ot. Az is jogosult adójóváírásra – bár csökkentett mértékben – akinek az előzőek szerint számított összes jövedelme nem haladja meg a 3.960.000 Ft-ot. 3.960.000,- Ft-os összes jövedelem felett nem vehető igénybe adójóváírás. 

Az adójóváírás mértéke 2.750.000 Ft,- jogosultsági határig az adóévben megszerzett bér és az arra tekintettel megállapított adóalap-kiegészítés együttes összegének 16%-a, de legfeljebb jogosultsági hónaponként 12 100 forint, 
Az adójóváírás mértéke 2.750.000 Ft,- jogosultsági határ felett de legfeljebb 3.960.000 Ft-összes jövedelemig az előzö bekezdés alapján meghatározott összegnek a jogosultsági határ feletti éves összes jövedelem 12 %-át meghaladó része, ha a magánszemély éves összes jövedelme az adóévben meghaladja a jogosultsági határt (2.750.000,- Ft-ot), de nem éri el a jogosultsági határ 1.210.000.- forinttal növelt összegét (3.960.000,- Ft-ot).
2) A családi kedvezmény érvényesítéséről és megosztásáról. 
2011-től jelentős változások történtek a családi kedvezményre vonatkozóan. Egyik legfontosabb, hogy a családi kedvezmény igénybevételére jövedelem korláttól függetlenül lehetőség van. Az új rendelkezés szerint már 1 eltartottól is jár az adókedvezmény, és mint adóalap-csökkentő tétel fog mutatkozni. 

A családi kedvezmény - az eltartottak lélekszámától függően - kedvezményezett eltartottanként és jogosultsági hónaponként

a) egy és kettő eltartott esetén 62 500 forint adóalap csökkenést jelent (mely 10.000,- Ft adócsökkenést eredményez gyermekenként havonta),
b) három és minden további eltartott esetén 206 250 forint adóalap csökkenést jelent (mely 33.000,- Ft adócsökkenést eredményez gyermekenként havonta),

amely családon belül – házastársak, élettársak között – megosztható. A megosztásra vonatkozó szabályokat a nyilatkozat tájékoztató részében részletesen ismertetjük.

A családi kedvezmény érvényesítéséhez szükséges nyilatkozatot a házastársaknak, élettársaknak alá kell írni, és a kedvezményt igénybe nem vevő fél munkáltatójával is le kell igazoltatni. Csak hiánytalanul kitöltött nyilatkozatot fogadhat be a munkáltató!
3) A súlyosan fogyatékos magánszemélynél az erről szóló igazolás alapján a fogyatékos állapot kezdő napjának hónapjától ezen állapot fennállásának időtartamáról azzal, hogy a végleges fogyatékos állapotról ugyanazon kifizetőnek elegendő egyszer nyilatkozni. Aki korábban végleges fogyatékos állapotról nyilatkozott annak nem kell új nyilatkozatot tennie.
4) A bevétel adóelőleg-alapjának megállapításához levonandó költségről, költséghányadról:
Költségnyilatkozatot csak akkor kell leadni, ha, a munkáltató költségtérítést (is) fizet.

A kedvezmények érvényesítésének feltétele 2011-ben is a magánszemély adóelőleg-levonáshoz, tett írásbeli nyilatkozata! Nyilatkozatát az anya-ügyfélszolgálati irodában adhatja le 2011. január 24-ig annak érdekében, hogy a februári bérfizetés során már figyelembe tudjuk venni.
Adóelőleg nyilatkozathoz szükséges nyomtatványok jelen Hírlevél mellékleteit képezik, valamint bármely ügyfélszolgálati irodában beszerezhetőek!
